
Broj: 55-30-12-27896
Datum:

Na osnovu člana 20.a Zakona o radu F BiH („Službene novine F BiH“ broj 26/16, 89/18, 44/22; 39/24), člana 4. Uredbe Vlade F BiH o postupku prijema u radni odnos u javnom sektoru F BiH („Službene novine F BiH 13/19, 9/21 i 53/21)  člana  9. i 11. Pravilnika o radu Kliničkog centra Univerziteta u Sarajevu, Saglasnosti Federalnog ministarstva zdravstva BiH br. 01-33-2956/25 od 11.06.2025. godine,  Zaključka Vlade KS br. 02-04-55334-26/24 od 30.12.2024. godine i  Odluke o davanju saglasnosti Vlade KS br. 02-04-34590-24/25,   raspisuje se


JAVNI OGLAS
za prijem radnika za potrebe KCUS-a
na neodređeno vrijeme

	
	RADNO MJESTO
	ORGANIZACIONA JEDINICA
	BROJ IZVRŠILACA

	1. 
	Radnik-ica na održavanju čistoće 
	Klinika urgentne medicine
	1

	1. 
	Radnik-ica na održavanju čistoće 
	Klinika za opštu, abdominalnu i glandularnu hirurgiju
	1

	1. 
	Radnik-ica na održavanju čistoće
	Odjeljenje centralne sterilizacije
	1

	1. 
	Radnik-ica na održavanju čistoće
	Klinika za hematologiju
	1

	1. 
	Radnik-ica za na održavanju higijene prostora i laboratorijskog posuđa
	Klinička mikrobiologija
	1



 Prijem se vrši na neodređeno vrijeme, uz obavezan probni rad u trajanju od 1 (jedan) mjesec.

Opis radnog mjesta za koje se oglas raspisuje pod rednim brojem 1 - 4 
Djelokrug rada: čisti i sprema bolesničke sobe i ostale prostorije u kojima se obavlja zdravstvena djelatnost; vrši dezinfekciju prostorija, predmeta i pribora; transport nečistog rublja i prljavog zavojnog materijala, doprema čistog rublja po potrebi (ukoliko nije predviđeno radno mjesto-radnik za preuzimanje veša za pranje); odstranjenje ostataka hrane i smeća; pere boce za drenažu, pljuvaonice i ostali pribor; odgovara za sredstva kojima rukuje i potrošni materijal koji u toku rada troši; obavlja i druge poslove iz djelokruga rada OJ a po nalogu predpostavljenih. Odgovornost: materijalna, glavnoj sestri-tehničaru OJ.

Opis radnog mjesta za koje se oglas raspisuje pod rednim brojem 5
Djelokrug rada: pranje suđa za uzimanje uzoraka i razljevanje podloga i reagensa; pakiranje opranog suđa te priprema istog za sterilizaciju; razvrstavanje sterilizovanog suđa prema namjeni; priprema zaraženog materijala za sterilizaciju; skupljanje zaraženog materijala; dezinfekcija zaraženog materijala i stavljanje u autoklav; održavanje čistoće poda, zidnih ploćica, prozora i namještaja; vodi brigu o pravilnoj potrošnji i  uštedi potrošnog materijala; obavlja i druge poslove iz djelokruga rada OJ a po nalogu predpostavljenih; Odgovornost: stručna; materijalna; glavnoj sestri/tehničaru OJ.

 


Uslovi: Pored zakonom propisanih uslova za zasnivanje radnog odnosa kandidat treba da ispunjava i slijedeće uslove:    

Uslovi za radno mjesto pod brojem: od 1 do 4
· Osmogodišnja škola

Uslovi za radno mjesto pod brojem: 5
· Osmogodišnja škola
· Obuka iz oblasti zaštite na radu








Potrebno je da kandidati dostave slijedeću dokumentaciju:

Za radno mjesto pod brojem: od 1 do 4
- Svojeručno potpisanu prijavu na javni oglas sa naznakom pozicije za koju aplicira 
- Kraća biografija
- Svjedočanstvo o završenoj osnovnoj školi
- Uvjerenje o državljanstvu
- CIPS prijava

Za radno mjesto pod brojem: 5
- Svojeručno potpisanu prijavu na javni oglas sa naznakom pozicije za koju aplicira 
- Kraća biografija
- Svjedočanstvo o završenoj osnovnoj školi
- Uvjerenje o državljanstvu
- CIPS prijava
- Dokaz o završenoj obuci iz oblasti zaštite na radu

Dodatna dokumentacija:
- Rješenje/uvjerenje nadležnog organa o priznavanju svojstva demobiliziranog branioca, člana porodice demobiliziranog branioca, svojstva djeteta šehida-poginulog branioca, umrlog ratnog vojnog invalida ili umrlog dobitnika ratnog priznanja i odlikovanja.
- Uvjerenje o statusu nezaposlenog lica izdato od nadležnog organa za vođenje evidencije o nezaposlenim licima, ne starije od 15 dana od dana izdavanja
U slučaju da, u toku postupka izbora kandidata za prijem u radni odnos, neki od kandidata ostvare jednak broj bodova, prednost pri zapošljavanju pod jednakim uvjetima u skladu sa Zakonom o pravima branilaca i članova njihovih porodica („Sl. novine FBiH“, br. 33/2004, 56/2005, 44/2005, 70/2007, 9/2010, 95/2013, 90/2017 i 29/2022) imat će kandidat kandidat koji ima svojstvo demobiliziranog branioca, člana porodice demobiliziranog branioca, djeteta šehida – poginulog branioca, umrlog ratnog vojnog invalida, ili umrlog dobitnika ratnog priznanja i odlikovanja.
Prednost pri zapošljavanju pod jednakim uvjetima kandidat ostvaruje, samo ukoliko pored opštih i posebnih uslova javnog oglasa, ispunjava i sljedeće:
– da je nezaposleno lice i
– da je demobilizirani branilac ili član njegove porodice, ili da je dijete šehida – poginulog branioca, umrlog ratnog vojnog invalida ili umrlog dobitnika ratnog priznanja i odlikovanja.


Prijave na Oglas dostaviti na adresu:               	            

Klinički centar
Univerziteta u Sarajevu
Bolnička br.25
Stručna nemedicinska disciplina (protokol)

Obavezno naglasiti na koverti puni naziv pozicije na koju se aplicira. Ukoliko se aplicira na više pozicija, neophodno je navesti redne brojeve i nazive radnih mjesta na koji se odnosi prijava. Rok za podnošenje prijava na javni oglas je 8 dana računajući od dana njegove posljednje objave.

Napomena: Dokumentacija kojom se dokazuje ispunjavanje uslova Oglasa može biti orginal ili ovjerena kopija. Ovjerena kopija dokumenta nema ograničen rok važenja, pod uslovom da ni dokument čija je kopija ovjerena nema naznačen (preciziran) rok trajanja (licenca za samostalan rad). Dokazi koji se dostavljaju o mjestu prebivališta (CIPS prijava) i državljanstvu (uvjerenje o državljanstvu) ne mogu biti stariji od 6 mjeseci računajući od dana izdavanja istog od strane nadležnog organa. KCUS nije u obavezi vraćanja dokumentacije koja se prilaže uz molbu. 
Samo izabrani kandidati će biti u obavezi u određenom roku dostaviti ljekarsko uvjerenje kao dokaz da njegovo zdravstveno stanje i psihofizičke sposobnosti odgovaraju uslovima radnog mjesta na koje se primaju.

Nepotpune i neblagovremene prijave neće se razmatrati. 

